kardosdrur/scandi-wiki huggingface dataset:
Maria Gripe

Maria Gripe (født 25. juli 1923, død 5. april 2007) var en svensk forfatter af børne- og ungdomsbøger.

Hendes bøger er oversat til mere end 25 sprog. Hun blev i 1972 tildelt Astrid Lindgren-prisen og i 1974 H.C. Andersen-medaljen for sit forfatterskab. I 1985 modtog hun Nordisk Skolebibliotekarforenings Børnebogspris.

Troen på hvert enkelt menneskes unikke og værdifulde egenskaber er en ledetråd i hendes bøger. Især serien om Elvis Karlsson i 1970'erne fandt mange læsere.

Hun har bl.a skrevet bøgerne: Josefine, Hugo og Josefine, Hugo, skyggen over stenbænken, ... og de hvide skygger i skoven, Skyggernes børn, Skygge skjul, Klokken tolv i nat som sædvanlig, Hemmeligheder og løgne og Hver sin verden og Glaspusterens børn.

Eksterne henvisninger 
 

Børnebogsforfattere fra Sverige
Svensksprogede forfattere fra Sverige
Vindere af Doblougprisen
Svenskere i 1900-tallet
Svenskere i 2000-tallet
Ojos del Salado

Ojos del Salado (fulde navn Nevado Ojos del Salado) er en stratovulkan i Andesbjergene beliggende på grænsen mellem Chile og Argentina og er den højeste vulkan i verden med en højde på 6.891 meter over havoverfladen. Vulkanen er endvidere det næsthøjeste bjerg på den vestlige halvkugle.

Som følge af beliggenheden tæt ved Atacamaørkenen er bjerget meget tørt, hvorfor der trods bjergets højde alene er sne på bjergets top i vinterperioden. På trods af de tørre klimatiske forhold, er der på den østlige side af bjerget i ca. 6.390 meters højde en permanent kratersø med en diameter på ca. 100 meter. Søen anses som den højest beliggende sø i verden.

Bjerget blev første gang besteget i 1937 af Jan Alfred Szczepański og Justyn Wojsznis, der deltog i en Polsk ekspedition i Andesbjergene.

Bjergets navn er en følge af de betydelige koncentrationer af salt, der i form af laguner eller "øjne" er placeret i bjergets gletsjere.

Vulkansk aktivitet 
Det er omdiskuteret, hvorvidt Ojos del Salado er en "aktiv" vulkan eller ej, hvilket til dels skyldes uenighed om, hvornår en vulkan kan anses som "aktiv". Ifølge Smithsonian Institutions Global Volcanism Program forekom det seneste kendte udbrud for omkring 1300 år siden. Der foreligger dog data, der indikerer et mindre udbrud af aske i 1993. Spor af nyere lava indikerer ligeledes, at vulkan kan betegnes som aktiv.

Eksterne links 
 Ojos del Salado på Andes.org.uk
 Ojos del Salado på Summitpost

Vulkaner i Chile
Vulkaner i Argentina
Andesbjergene
Cicciolina

Cicciolina eller Ilona Staller (egentlig Elena Anna Staller, født 26. november 1951 i Budapest) er en ungarsk-italiensk tidligere pornostjerne og politiker.

Hun startede sin showbiz-karriere i 1970'erne som vært i et italiensk radioprogram, Radio Luna, og medvirkede i en række mainstreamfilm inden hun debuterede som pornostjerne i filmen Il telefono rosso (1983), instrueret af hendes mangeårige kæreste Riccardo Schicchi.

Cicciolina er politisk aktiv og blev i 1987 valgt ind i det italienske parlament.

I 1991 ægtede hun den amerikanske kunstner Jeff Koons, og har stået model til en række af hans skulpturer.

Navnet Cicciolina er italiensk og hentyder til en storbarmet kvinde. En anden betydning er den lille småfede, men dette er direkte rettet mod Ilona Staller.

Litteratur 
 Ilona Staller: Confessioni erotiche di Cicciolina (Olympia Press, 1987)
 Lucio Filippucci & Giovanni Romanini: Les Aventures de Cicciolina (Media 1000, 1988)
 Nicolas Barbano: Cicciolina (Cyber Sex nr. 1, 1995)
 Nicolas Barbano: Verdens 25 hotteste pornostjerner (Rosinante, 1999)

Eksterne kilder/henvisninger 

 

Politikere fra Italien
Pornomodeller fra Italien
Personer fra Budapest
Dahlia

Dahlia (Georgine) er en slægt med ca. 35 arter, der er udbredt på højsletterne i Mexico og Guatemala. Det er flerårige, knolddannende og urteagtige planter med en busket vækst. Stængler og blade er hårløse, og de endestillede blomster er kurve med brede randkroner og gule, rørformede skivekroner. Blomstringen foregår om sommeren og efteråret. 

Arter og hybrider er især værdsat for de store, farverige blomster. Højden varierer fra 30 cm til så høje som 180-240 cm, og blomsternes diameter varierer fra fra 5 til 30 cm.

Aztekerne brugte planterne som føde, til dekorationer og til ceremonielle formål, mens en lang, træagtig version blev brugt til piber.

Det oprindelige navn på planterne er Dahlia, idet to eksemplarer blev navngivet således i 1791 til ære for den svenske botaniker, Anders Dahl. Georgine (eller Georgina) var det navn, der hyppigst blev anvendt i klassifikationer efter ca. 1810. Det henviser til den russiske planteforædler Johann Gottlieb Georgi. I de fleste lande er planteavlere gået tilbage til Dahlia, men i Østeuropa benyttes Georgina stadig.

 Kejsergeorgine (Dahlia imperialis)
 Jomfrugeorgine (Dahlia merckii)
 Havegeorgine (Dahlia × hortensis)

 Sektion Pseudodendron
 Dahlia excelsa
 Dahlia tenuicaulis

 Sektion Epiphytum
 Dahlia macdougallii

 Sektion Entemophyllon
 Dahlia foeniculifolia
 Dahlia linearis
 Dahlia rupicola
 Dahlia scapigeroides

 Sektion Dahlia
 Dahlia apiculata
 Dahlia atropurpurea
 Dahlia australis
 Dahlia barkerae
 Dahlia brevis
 Dahlia cardiophylla
 Dahlia coccinea
 Dahlia hintonii
 Dahlia mollis
 Dahlia moorei
 Dahlia pinnata
 Dahlia pteropoda
 Dahlia purpusii
 Dahlia rudis
 Dahlia scapigera
 Dahlia sherffii
 Dahlia tenuis

Kurvblomst-familien
Levi Strauss

Levi Strauss (eller Strauß) (26. februar 1829 – 26. september 1902) var en tyskfødt amerikansk tøjproducent. Han navngav det kendte tøjmærke Levi's.

Han blev født som Löb Strauss i Buttenheim i Bayern, i en jødisk familie. I 1847 rejste Strauss med sin mor og to søstre til New York i USA for at slutte sig til sine brødre, Jonas og Louis Loeb, som havde gjort karriere og drev en god forretning der. I 1850 tog han navnet Levi Strauss, og i 1853 flyttede han til San Francisco i Californien og åbnede en forretning, Levi Strauss & Co.

Eksterne henvisninger 

 Levi's

Iværksættere fra USA
Erhvervsfolk fra USA
Peter Singer

Peter Albert David Singer (født 6. juli 1946 i Melbourne) er en australsk moralfilosof af østrigsk-jødisk afstamning. Han regnes som utilitarist og er særlig kendt som en tilhænger af aktiv dødshjælp og for sit forfatterskab af bogen Animal Liberation, der af mange betragtes som dyreretsbevægelsens bibel. Hvad angår dyrerettigheder, kan Singers synspunkt se i forlængelse af den anglo-saxiske utilitarisme: Dyrs lidelser og lykke skal medtages i betragtningerne, når det gøre op, om en handling er god eller dårlig.

I bogen Animal Liberation sammenligner han racisme og sexisme med behandlingen af ikke-menneskelige dyr i især landbruget. Han bruger ordene ikke-menneskelige dyr i stedet for dyr for at påpege at mennesker også er dyr. Han argumentere for at vi ikke kan sige alle mennesker skal behandles godt og ikke ikke-menneskelige dyr, fordi at de har en lavere intelligens for de mennesker der har en intelligens sammenligneligt med grise (babyer eller udviklingshæmmede) mener vi ikke kan behandles som for eksempel grise behandles i landbruget. Derfor siger han at vores holdninger er artschauvinistiske vi basere hvordan et væsen skal behandles baseret på arten individet tilhøre, det siger han ikke er en relevant faktor. Ligesom at hudfarven et menneske har heller ikke er en relevant faktor.

Han er i øjeblikket professor ved Princeton University i USA.

Peter Singers kontroversielle holdninger har givet ham en fast skare af såvel tilhængere, som kritikere.

Værker 
 Animal Liberation [2. udg], 1990
 Praktisk Etik (v. Hans Reitzel, 1993), 1993
 How Are We to Live? Ethics in an Age of Self-Interest, 1995
 Rethinking Life and Death : The Collapse of Our Traditional Ethics, 1996
 A Darwinian Left, 1999
 Writings on an Ethical Life, 2000
 The President of Good & Evil, the Ethics of George W. Bush
 One World: The Ethics of Globalization, 2002
 Pushing Time Away : My Grandfather and the Tragedy of Jewish Vienna, 2003
 The Life You can Save, 1. udg., 2009

Referencer

Eksterne henvisninger 

 http://www.ewetel.net/~martin.bode/Singer.htm

 http://www.information.dk/201858

Filosoffer fra Australien
Veganere
Ansatte ved Princeton University
Personer fra Melbourne
Pringles

Pringles er et chipsmærke som produceres af det amerikanske selskab Kellogg Company. Chipsene blev introduceret i 1968 og blev lanceret på det danske marked i 1999.

Pringles er kendt for indpakningen, som består af et paprør med et plastiklåg på toppen. Det er også kendt for logoet, som er en tegnet mand med stort brunt overskæg.

Chipsene er ovale og bøjer en lille smule, så de er nemmere at stable i røret.

Eksternt link 
 Pringles' hjemmeside

Chips
Fødevaremærker
Procter & Gamble
Armani

Armani er et italiensk modetøjsfirma med hovedsæde i Milano. Deres hovedprodukt er designertøj, men de sælger også parfume, kosmetik, ure og møbler bl.a. under mærkerne: Giorgio Armani, Armani Collezioni, Emporio Armani, Armani Jeans, Armani Junior, Armani Exchange A|X, Armani Casa og nogle restauranter og caféer rundt om i verden. Selskabet har 4.700 ansatte og har 56 fabrikker over hele verden. Varerne sælges i 36 lande over hele verden.

Selskabet blev startet i 1975 af den italienske designer Giorgio Armani og hans kompagnon Sergio Galeotti. Armani blev meget succesfulde på deres designertøj til mænd, der lige netop efterspurgte den slags produkter.

Beklædningsvirksomheder fra Italien
Kosmetikvirksomheder
Milano
Beklædningsmærker
Manilamærke

Et manilamærke er en lille gul seddel, der benyttes som et slags til- og framærke på pakker. Det er gult og har et lille hul i toppen til en eventuel snor. Manilamærker var meget brugte før i tiden, da posten ikke i så høj grad blev sendt elektronisk. Dengang blev mærkerne også tit anvendt som prismærker i butikkerne.

Manilamærker kaldes sådan, fordi de oprindelig blev fremstillet af manilahamp , i dag dog ofte af almindelig ubleget papirmasse. Manilamærket har lagt navn til farven "Manila", farvekode #f1d592, R241 G213 B146. Manilamærker kan dog, i dag købes i en række andre farver.

Kilder og henvisninger

Mærkning
Arbejds- og organisationspsykolog

Arbejds- og organisationspsykolog (eller erhvervspsykologer) er en specialistuddannelse indenfor Psykologi. Formålet med uddannelsen er at uddanne psykologer med særlig viden omkring individers og gruppers adfærd i relation til organisationer og i relation til arbejdet samt viden om processer i organisationer. Denne viden kan i forbindelse med bl.a. organisations- og personaleudvikling, rådgivning omkring arbejdsklima, konfliktløsning, personalerekrutering m.m.

Baggrund
Kun uddannede psykologer kan videreuddanne sig som arbejds- og organisationspsykolog, uddannelsen tager 5 år, og tilbydes på Københavns, Aarhus og Aalborg Universitet.
 
Mange arbejds- og organisationspsykologien var i 1970'erne præget af en venstreorienteret tilgang, de samarbejdede bl.a. i forummet "arbejdere-akademikere". En variant af arbejdspsykologi og personlig rådgivning omtales i vore dage som "coaching", dette udføres også af mennesker som ikke er uddannede psykologer

Hawthorneeffekten
Et af de mest berømte studier i arbejdspsykologien er Hawthorne-studierne. Konklusionen på dette studie er omdiskuteret; fx mener nogle at det viser, at medarbejdere, der behandles godt humant, yder de bedre, mens andre mener at den vigtigste konklusion er, at mennesker slet og ret reagerer på at blive observeret.

Referencer

Psykologer
Stillingsbetegnelser
Jomfruøerne

Jomfruøerne er en øgruppe i det Caribiske Hav. Øerne er delt mellem de Britiske Jomfruøer (et britisk oversøisk territorium – vigtigste øer: Tortola, Virgin Gorda, Anegada og Jost Van Dyke) mod nord og øst og de Amerikanske Jomfruøer (et amerikansk territorium – vigtigste øer: Sankt Thomas, Sankt Jan og Sankt Croix) centralt og mod syd, samt de Spanske Jomfruøer (en del af det amerikanske territorium Puerto Rico - vigtigste øer: Culebra Culebra, Puerto Rico og Vieques) mod vest.

Christopher Columbus kaldte øerne Santa Ursula y las Once Mil Vírgenes (forkortet til Las Vírgenes), efter Sankt Ursula og hendes 11.000 jomfruer. Ursula ses i våbenet for de Britiske Jomfruøer omgivet af 11 lamper, der symboliserer jomfruerne.

På Columbus' tid beboedes øerne af arawak-, carib- og cermic-indianere, som alle uddøde i kolonitiden af sygdomme, hårde arbejdsvilkår og direkte udryddelse.

Senere fik øerne en befolkning af afrikanske slaver, som arbejdede i sukkerplantagerne (og mindst én indigoplantage). Sukkerplantagerne er lukket nu, men slavernes efterkommere bor stadig på øerne og deler den vestindiske kultur med de andre engelsk-talende caribiske øer.

Der er venstrekørsel både på de britiske og amerikanske øer, men de fleste biler har rattet i venstre side (hvad der ellers er almindeligt, hvor man kører i højre side). Den amerikanske dollar er officiel valuta begge steder.

Øerne umiddelbart øst for Puerto Rico (og som territorielt hører til Puerto Rico) kaldes lokalt de Spanske Jomfruøer. Disse øer indgår som regel ikke på kort over Jomfruøerne, men de ligger faktisk tættere på Sankt Thomas end Sankt Croix gør.

Caribiske øer
Konkurrencefiskeri

Konkurrencefiskeri kan være en form for medefiskeri, hvor der fiskes inden for et givet tidsrum, hvorefter den enkelte fiskers fangst gøres op i total vægt. Fiskene opbevares under fiskeriet i et ruseformet net (keepnet) og udsættes igen efter indvejning. Der konkurreres således ikke om at fange de største fisk, men om at fiske mest effektivt. En konkurrencefisker vil tyspisk have flere fiskemetoder til rådighed i form af forskellige stangtyper (match, pole polefiskeri, take-a-part og bundmede), og valg af metode vil være en afvejning af muligheden for at fange få store eller mange mindre fisk.
 
Fiskeren skal fiske samme sted under hele konkurrencen, og pladserne fordeles ved lodtrækning inden starten. 

Konkurrencer afholdes typisk ved brede åer og kanaler samt større søer, hvor der findes en række af ensartede fiskepladser på en sammenhængende strækning. 

Der fiskes normalt kun efter fredsfisk (karpefisk) som bl.a. skalle, brasen, suder, rimte samt aborre.

Lystfiskeri
Klaus Voormann

Klaus Voormann (født 29. april 1938) er en tysk bassist og pladeproducer. Klaus Voorman har endvidere designet en række pladecovers for bl.a. The Beatles, The Bee Gees og Wet Wet Wet. Voormann er bedst kendt for at have været bassist i Manfred Mann i perioden fra 1966 til 1969 og for at have været studiemusiker på en række indspilninger, herunder med John Lennon og George Harrison. 

Voormanns samarbejde med the Beatles rækker tilbage til tiden i Hamborg i de tidligere tressere. Voormann boede i The Beatles' lejlighed i London sammen med George Harrison og Ringo Starr efter John Lennon og Paul McCartney flyttede for at bo sammen med deres daværende kærester. Voormann designede coveret til Beatles-albummet Revolver, der blev belønnet med en Grammy Award. Efter opløsningen af the Beatles cirkulerede rygter om, at Voormann skulle indtræde i et band ved navn The Ladders, der skulle bestå af Lennon, Harrison, Starr og Voormann. Dette band blev dog ikke til noget, men de fire optrådte sammen med Billy Preston på Ringo Starrs "I'm the Greatest" fra 1973 (skrevet af John Lennon). Voormann var i en periode medlem af Lennons Plastic Ono Band og medvirkede på Live Peace in Toronto 1969 og på George Harrisons tredobbelte album All Things Must Pass. Voorman medvirkede endvidere ved den af Harrison arrangerede The Concert for Bangladesh. I 1990'erne designede Voormann coveret til de tre Beatles Anthology album.

Først i 2009 som 71-årig udgav Voormann et album i eget navn, A Sideman's Journey, hvorpå medvirkede en lang række kendte musikere, herunder bl.a. Paul McCartney, Ringo Starr og Joe Walsh.

Eksterne henvisninger 
 
 

Musikere fra Tyskland
Personer fra Berlin
Take-a-part

Take-a-part er en form for polefiskeri (medefiskeri), hvor der anvendes 8-16 meter lange polestænger (uden hjul), hvor linen fæstnes til toppen af stangen med en længde svarende til de øverste 3-4 meter af stangen. Toppen af stangen tages af, når der skal sættes agn på krogen, og når fisk skal landes. Med toppen monteret føres linen med flåd og agn ud over vandet og sænkes ned under stang-toppen.

Fordelen ved take-a-part er, at flådet kan holdes helt stille i strømmende vand, hvilket kan forbedre fangsten, og at der kan bruges meget små flåd, da der ikke er behov for kastevægt. Metoden er meget udbredt blandt europæiske lystfiskere og konkurrencefiskere.

Take-a-part stænger er "state-of-the-art"-grej lavet af kulfiber, hvor der er monteret et stykke elastik inde i toppen, som linen er fæstnet til ved hjælp af en "connector". 

Elastikken gør det nemmere at lande store fisk.

Kilder 

Lystfiskeri
Avedøre Idrætsforening

Avedøre Idrætsforening (eller Avedøre IF, AIF) er en dansk sportsklub hjemmehørende i den københavnske forstad, Avedøre. Avedøre IF spiller sine hjemmekampe på Avedøre Stadion, også kaldet "Zebrafolden". Klubben blev stiftet den 1. april 1932. Pr. 2007 havde klubben godt 350 medlemmer.

Klubben første formand var Jens Andresen, mens lærer Henry Aabo blev valgt som klubbens første kasserer. I de første år efter klubbens grundlæggelse dyrkedes fodbold om sommeren, som startede med træning på militærets grund ved flyhangarerne på Gammel Køgevej, og gymnastik om vinteren på den nærliggende Avedøre Skole. Sidenhen er fodbolden skiftet hjemmebane flere gange. I 1933 bar spillerne blå bluser og hvide bukser. I 1944 fik man et klubhus og endvidere et medlemsblad. I 1940'erne blev en håndboldafdeling blev samtidig startet. Den 27. november 1972 vedtog man at ændre foreningens love og opdele Avedøre IF i tre afdelinger – Hovedafdelingen, Håndboldafdelingen og Fodboldafdelingen – således at Avedøre IF, Fodboldafdelingen etableredes ved en stiftende generalforsamling den 25. oktober 1973. I 1990 kom square dance ligeledes på programmet.

Førsteholdet i klubbens fodboldafdeling har svinget mellem Serie 3 og 2. division, og befinder sig i 2020/21-sæsonen i Danmarksserien. Avedøre IF Fodbold er medlem af Sjællands Boldspil-Union. Klubben er kendt for at arrangere fodboldstævner både ud og hjemme. DBUs Fodboldskole har klubben haft fra begyndelsen. Klubben spiller sine hjemmebanekampe på Avedøre Stadion, som blev betydeligt udvidet dengang klubben stadig hørte under Glostrup Kommune og senere Hvidovre Kommune.

Statistik 
 Spilleren med flest førsteholdskampe i fodbold er Kim Pedersen med 426 kampe.
 Spilleren med flest førsteholdsmål i fodbold er Jens Pedersen med 169 mål.

Ekstern kilde/henvisning 
 Avedøre IFs officielle hjemmeside

Idrætsforening
Fodboldklubber under DBU Sjælland
Etableret i 1932
Britiske flag

Dette er en liste over flag, der bruges af Det Forenede Kongerige Storbritannien og Nordirland og tilknyttede territorier.

Nationale flag

Militær- og koffardiflag

Kongelige standarter

Dronning Elizabeth II

Øvrige

Militære flag

Offentlige myndigheder

Kirken

Diplomatiske flag

Britiske oversøiske territorier

Kanaløerne

Isle of Man

Grevskabsflag og regionsflag

Noter

Eksterne henvisninger 

 The Flag Institute
 World Flag Database
 UK Department of Culture- Ceremonial and Flag Flying 

 
Lister
Flirte

At flirte vil sige, at man tiltrækker sig opmærksomhed hos modtageren. Normalt kommer det til udtryk som en romantisk eller seksuel interesse.
Man pirrer hinandens lyster og fantasier, og det bliver ofte intimt. Når man flirter siges det også, at man prøver at charmere sig ind hos modtageren.

Metoder 
At flirte kan både ske via samtale, kropssprog eller kort fysisk kontakt. Et eksempel på at flirte kan være smil, øjenkontakt, blinke, drillerier, udveksling af beskeder, smiger, komplimenter  eller pedalflirt (på engelsk: footsie). Sidstnævnte er når man rør eller leger med en anden persons fødder. Det foregår typisk under et bord.
Metoderne varierer imidlertid med kulturerne.
Det kan benyttes som et scoringsredskab, for at skabe lidt sjov eller være starten på et længerevarende forhold.

Problemer 
For at flirte skal man helst være single, da det let kan skabe en stemning af jalousi fra andre involverede parter. Er man allerede i et forhold kan det at flirte anses som utroskab. Men i nogle forhold er det fint med at deres parter flirter med andre kvinder/mænd.

Sexologi
Santa Monica (Californien)

Santa Monica er en kystby i det vestlige Los Angeles County, Californien, USA. Byen er opkaldt efter den den kristne helgen Sankt Monica.

Santa Monica er hjemsted for mange Hollywood-berømtheder og direktører og er en blanding af velhavende parcel-kvarterer, lejligheder, surfere, fagfolk og studerende. I 2010 havde byen 89.736 indbyggere.

Dels på grund af sit behagelige klima, er Santa Monica blevet en berømt ferieby siden begyndelsen af det 20. århundrede. Byen har oplevet et regulært boom siden slutningen af 1980'erne gennem revitalisering af dens downtown og en betydelig vækst i beskæftigelsen og en øget turisme. Vejret i Santa Monica er mildt med over 300 solskinsdage pr. år, og om vinteren ligger temperaturen i gennemsnit på behagelige 20 grader.

Den 5 km. lange Santa Monica Beach er kendt fra flere tv-serier som bl.a. Baywatch, ligeledes er Santa Monica Pier med forlystelsesparken Pacific Park.

Eksterne henvisninger 

 Officielle hjemmeside 

Byer i Californien
Forstæder til Los Angeles
Santa Monica

Santa Monica har flere betydninger:

 Santa Monica (Californien) – kystby i vestlige del af Los Angeles, Californien, USA
 Santa Monica (Filippinerne) – mindre by i provinsen Surigao del Norte i Filippinerne
 Santa Monica (sang) – en single af Theory of a Deadman
Santa Monika

Santa Monica har flere betydninger:

Santa Monica, Californien – kystby i vest Los Angeles, USA
Santa Monica, Filippinerne – mindre by i Filippinerne
Santa Monica (Filippinerne)

Santa Monica er en mindre by i Filippinerne beliggende i provinsen Surigao del Norte.

Indbyggertallet i 2005 ca. 7.800.

Byer på Filippinerne
Roan

Roan er en tidligere kommune i Trøndelag fylke i Norge. Den ligger ude mod Norskehavet på Fosenhalvøen, og grænser mod nord mod Osen, i syd mod Åfjord og i øst mod Nord-Trøndelag fylke med Namdalseid kommune. Roan blev i forbindelse med Kommunereformen i Norge 1. januar 2020 lagt sammen med Åfjord kommune.

Historie 
Den 1. juni 1892 blev Bjørnør kommune delt op i kommunerne Stoksund, Roan og Osen.

Tusenårssted 
Kommunens tusenårssted er Roan Kirke som også kaldes "Fosenkatedralen" og regnes blandt regionens fineste kirker.

Eksterne links 

 Tal om Roan kommune 
Roan på snl.no

Trøndelag
Tidligere kommuner i Norge
Nestlé

Nestlé er verdens største producent af mad- og drikkevarer målt på omsætning.

Selskabet blev grundlagt af Henri Nestlé i 1866 og har sit hovedkontor i Vevey i Schweiz.

Produkter 

 Babymad

 Slik
 Smarties
 After Eight
 Crunch
 Polo
 Kit Kat
 Lion
 Quality Street
 Walnut Whip

 Drikkevarer
 Nescafé
 Nestea
 Nesquik
 Nespresso

 Morgenmad
 Fitness
 Fitness & Fruits
 Cheerios
 Honey Nut Cheerios
 Nesquik (morgenmad)
 Lion (morgenmad)

 Bag selv-kager
 Cake
 Cookies
 Muffins

Is

Referencer

Eksterne links 
 Nestlé Danmark
 International

 
Kongelige hofleverandører
Etableret i 1866
Mejerier
Kaffevirksomheder
Chokoladevirksomheder
Konfekturevirksomheder